Inahanele a bona pono ea lefatše le hlollang ka botle, le nang le khotso le bile le fapane hole le leo a phetseng ho lona. Lefatše leo Enoke a ileng a le bontšoa le ne le le letle joaloka serapa sa Edene, empa lona le ne le sa sireletsoa ka thata ke mangeloi. Ho ne ho e-na le banna le basali ba phetseng hantle le ba mahlahahlaha lefatšeng leo. Ho ne ho rena khotso. Batho ba phelang moo ba ne ba ratana ’me kaofela ba lumela ho Molimo a le mong. Enoke o ne a kholisehile hore Jehova o ne a mo rata. O ne a kholisehile hore le eena oa tšoaneleha ho ba sebakeng seo se setle. Ha a sa ntse a ile le toro ena e thabisang, o ile a utloa khotso e mo aparela, ’me ha aa ka a hlola a tsoha borokong bona ba hae bo monate, o ile a roballa ruri.